
A tatarozott bokor 


Eljött a vasárnap — a vadgesztenyegyűjtés. Fújt a szél, 
sütött a nap. Bali Csabi, Nyári Móni, Magyar Gyuri, 
Máris Terka a húgom, Kis Szilvi, anyukájával, Kovács 
Kriszti, apukájával meg én indultunk útnak. Elhatároz- 
tuk, hogy kora délutánig maradunk együtt. Ritkás lom- 
bú vadgesztenyésben csörtettünk, boldogan, munkára 
készen, távol a városi zajoktól. 

Szilvi és Kriszti közös szatyorba kezdte a gyűjtést. 
Csabi is hozzájuk csatlakozott. Móni, a két szülő és jó- 
magam egy másik csoportot alkottunk. Terka Gyurival 
fogott munkához. 

— Ne menjetek túl messzire! Csak, ahonnan még 
láttok minket — tanácsoltam. 

— Ne félts bennünket! — kiáltott Terka, és Gyuri 
után iramodott, mert Gyuri már egy emelkedőn kapta- 
tott fölfelé. Utánuk kéne mennem, gondoltam, de Szilvi 
anyukája lebeszélt, mondván, majd figyeljük őket. 

Csörömpöltünk az avarban kézzel, bottal. 

— Jó lenne baba-bútort csinálni és babákat is — szó- 
lalt meg egy idő múlva Mónika. 

Szeretettel nézegette gesztenyével teli markát. Ettől 
nem látta az ámulatot az arcunkon: nahát, Mónika 
megszólalt! Ő ugyanis egyáltalán nem szokott beszélni. 
Tavaly se kapott rókát, pedig a tanító néni sűrűn oszto- 
gatta fecsegésért, figyelmeztetésül. Most hát mind azt 
gondoltuk: lám, Móni mégis tud beszélni, s nem is 
butaságokat! Sürgősen megvitattuk, milyen gesztenyé- 
ket rakunk külön, milyen gallyak kellenek hozzájuk, és 
miket fabrikálunk a legközelebbi , őrsin". 

Gyuri és Terka ezalatt azt játszotta, hogy a lejtőn 
fölfelé bukfencezik. Folyton oldalra, majd visszagurul- 
tak, és nagyokat nevettek. Mi is nevettünk, de én azért 
egy kicsit aggódtam, lesz-e valami a szatyrukban. Elvég- 
re most nem játszani jöttünk. 


Egyszer csak észrevettem, hogy Gyuri és Terka eltűnt, 

— Gyuriii! Terkaaa! — kiabáltunk össze-vissza, majd 
kórusban, hogy csak úgy zengett az erdő. 

Semmi válasz. 

Megijedtem. Terka ugyan elég szeleburdi, de kirándu- 
láson, túrán mindig óvatos. Gyurkával, persze. .. nem 
tudom. 

— Nem tévedhettek el! Ennyi idő alatt nem is lehet 
elveszni — jelentette ki Kriszti apukája határozottan. — 
Mindjárt idevezetem őket. 

Kisvártatva hárman bukkantak elő az emelkedő gerin- 
cén és még valaki. Illetve valami. Egy jókora álmos 
sün gubbasztott Gyuri karjában. 

— Én találtam! — harsogta Terka. 

— Hol volt? Add ide egy kicsit! Nem szúr? Én félek! 
Mit eszik? Harap? Tedd le, mert biztosan fél! 

Efféle mondatok pattogtak. Gyuri és Terka pedig, 
mint ünnepelt moziszínészek válaszolgattak, csak a fülük 
volt piros. Megtudtuk, hogy itt, mindjárt az emelkedő 
túloldalán óriási gödör tátong. Abba másztak le. Ott 
aludt a sün, saját lakásában, ami egy általa tatarozott 
bokor volt. A hangunkat nem hallották, nyilván elvitte 
a szél, de éppen indulni készültek úgyis, mert sün- 
barátjukat nekünk is látnunk kell. 

Míg teljesen meg nem töltöttük batyuinkat, Terka 
őrizte a sünt. Ezt mindenki igazságosnak tartotta, hiszen 
ő találta. Közben folyton a sün további sorsán töpreng- 
tünk, de nem tudtunk megegyezni. Ekkor Mónika má- 
sodszor is megszólalt : 

— Vigyük vissza! 

— Hurrááá! — zengettük meg újra az erdőt, és egy- 
szerre rohamoztuk meg az emelkedőt, majd a gödröt. 
Annak oldalában volt a sün szállása, amelyet egy sárga 
vászonszatyor jelzett: Terkáé. 

— De jó, hogy itt a szatyrod! — örvendezett a társa- 
ság. — Másképpen nem tudnánk, melyik bokorban la- 
kott a sün, és újra építkezhetne szegény. 

Tercsi nem szólt, csak rámpillantott huncutul. Én sem 
szóltam. Később sem. A. sárga szatyor ugyanis színig 
volt gesztenyével. Akár a többi batyu. 


Máris Mária, őrsvezető 

Kányádi Sándor versei 
Káposztás vers 
Nézelődik a káposzta, 


körötte minden már puszta. 
Se egy krumpli, se egy tök. 


— Én meg itt csak csücsülök. 


De jó volna — kapott észbe — 
szert tenni egy éles késre. 

Az volna jó, nyiszi-nyeszi, 
estére már itt se lenni! 


Be egy zsákba, vagy kosárba, 
onnan aztán be a kádba; 

jó sós lébe, be nyakig, 

az utolsó lapiig. 


De itt csend van, minden hallgat, 


nyakamon már a hóharmat. 
Minden lapim csupa félsz; 


— Nyiszi-nyeszi — szól a kés. 


— Ne aggódjál, jó káposzta, 
van a késnek rád is gondja. 

Nálad nélkül, nyiszíit-nyeszit, 
a gömböcöt meg sem eszik. 


Vénasszonyok 
nyara 


ÜL az őszi napon 
három kis anyóka, 
fonogatnak, pereg 


szaporán a rokka. 


Öreg ujjbegyük közt 
nem is kenderszálak, 
fonállá a Napnak 
sugarai válnak. 

S lemenőben a Nap 
azért ragyog vissza, 
finom fonalukat 
nehogy elszakítsa. 

Józsa Teréz 


Medvevárástól kézt. ogásig 


A tanévzáró ünnepélyre nem mentem el, pedig tud- 
tam, hogy könyvet kapok jutalmul. De azt már nem 
tudtam, hogy a harmadik osztályt sem kezdem el a 
többiekkel. 

Szüleim azt mondták, levegőváltozásra van szüksé- 
gem, és a Bakony északnyugati csücskére száműztek — 
szanatóriumba. Ott minden reggel megkérdezték az 
orvosok: hogy érzem magam, s én fél esztendőn át 
naponta azt feleltem: köszönöm, jól: És csakugyan nem 
fájt semmim. 

Az idegenség, az egyedüllét szorongatását nem pana- 
szoltam. Szomorúságra butaság volna orvosságot 
kérni. 

Hanem befogadott a Bakony. A kedvemért naponta 
más színt öltött, új illatokkal hívogatott és mindig friss 
csemegével kínált. Az egyik galagonyabozót néhány 
bokra finoman félre húzódott, hogy utat mutasson titkos 
búvóhelyemhez. Itt olykor beszélt is hozzám a Bakony. 
Nagynéha dalra fakadt, máskor fütyörészett. De leg- 
többször hallgatott. Mocorgott és sóhajtozott, mint egy 
álmatlan nagymama, aki nem akarja megzavarni az 
alvók nyugalmát. 

Amikor betegtársaimmal messzebbre kirándultam, 
egy alkalmas dombról mindig jól megnéztem a lemenő 
napot. Addig bámultam arrafelé, amíg föl nem fedeztem 
egy település körvonalait. A nővér úgy tudta, hogy az 
ott város. A neve Pápa. Gondoltam, ilyen lehet repülő- 
gépről Budapest is, ahol a mi házunk áll. Örültem, hogy 
Pápa megvan, ugyanott, ahol legutoljára láttam. Pedig 
tudtam, hogy a városok nem szoktak eltűnni. Állnak és 
évgyűrűket növesztenek, mint a fák. 

Ősszel, amikor az otthoniak iskolába készülődtek, én, 
ha tehettem, szedret szedegettem és a medvéket irigyel- 
tem. Ők úgy dézsmálják az ember nem járta bozótosok 
édes gyümölcseit, mint én otthon az éléskamrába dugott 
szilvalekvárt. Mondták ugyan, hogy a Bakonyban nem 
élnek medvék, de én makacsul hittem a medvéimben, és 
reméltem, hogy előbb-utóbb találkozunk. 

A csípős szélben bukfenceket hánytam, és a csörgő 
levelek közt medve-léptekkel szedtem a lábom. Melegítő- 
medvebundám tüskével, levéllel, tört gallyal lett tele, 
a lelkem meg őszi Bakony-színű boldogsággal. Ám erről 
a boldogságról medveváró napjaimban még nem tud- 
tam. Csak akkor ismertem rá, amikor elvesztettem. 

Hogy, hogy nem, májgyulladást kaptam. Naphosszat 
egyedül feküdtem a sokágyas, földszintes pavilonban 

Nem féltem, mert a nyitott ablakon túl ott volt a Bakony. 
Ágyamban is éreztem illatos leheletét. 

Akkor tört ki a vihar. Olyan erős szél támadt, hogy 
nem tudtam becsukni tőle az ablakot. Hirtelen besötéte- 
dett. Dörgött, villámlott és ömlött az eső. A szoba és az 
ágyam hosszú másodpercekre vakító kék lett a villámlás 
fényében, hogy aztán még feketébb lehessen a sötét. 

Földre borulva sírt kint a napernyős kerek vasasztal, 
szanaszét futottak a székek. Egyik a közeli bokorban 
akadt el, másik az ajtón dörömbölt, bebocsátást kérve. 
Aztán a fákból is kitört a zokogás. Nyögésük, jajgatá- 
suk minden más hangot elnyomott. 

Ágyamhoz szögezett a rémület. A szél bömbölve hívta 
táncra a fákat. Amelyik nem ment, annak újból neki- 
támadt és csavarta, döntögette. A villámsújtotta öregek 
sisteregve, óriás fáklyák módjára zuhantak el. Nem 
marad élve semmi, gondoltam kétségbeesetten, mert a 
vihar mind hevesebben támadott. 

Nem tudom, meddig tartott a tombolás. Megbaboná- 
zottan, nyakig betakarva meredtem a szörnyű szín- 
játékra, mit sem törődve az ablakon be-bezúduló 
esővel. 

A nővér és betegtársaim sokára érkeztek meg. Ázott 
ruháikat ledobálták, és ők is ágyukban kerestek menedé- 
ket. Keveset aludtam azon az éjszakán. De az ébredés 
még keservesebb volt. A fák pucér ágain koszos: eső- 
függönyök lógtak súlyosan, rendetlenül. Az aranyosan 
ragyogó avarszőnyeg sötétbarnára vált, a kedvem meg 
betegsárgára, amilyenre a bőröm. 


Nem haltak meg a fák és a bokrok, vigasztaltam ma- 
gam. A Bakony él. Csak most várnia kell. Sokáig kell 
várnia, mint nekem. 

A Bakony várt. Állt lehajtott fejjel, mint a Mihályiék 
öreg muraközi lova, miután kegyetlenül elverték, ő pedig 
mégiscsak kihúzta a kátyúból a fával megrakott stráf- 
kocsit. Szürkefoltos testén ostornyomokat viselt, orrá- 
ból párát eregetett valamerre Pápa felé. 

Megint egészen egyedül vagyok, értettem meg; és félve 
hallgattam saját szívdobogásomat. 

Valaki megérintette a vállam. 


Juhász tanár úr! Nahát, ilyet... Fészkelődtem az 
ágyamban, igazgattam a takarómat, és alig mertem el- 
hinni, hogy a tanár úr, akit csak szeptember óta ismer- 
tem, hozzám jött látogatóba. 

A szanatóriumban iskolába is jártunk. Nem úgy, mint 


otthon, hanem együtt. Mi, harmadikosok, a negyedike- 
sekkel. Ez tetszett nekem. Örültem, hogy tudok felelni 
a negyedikesek kérdéseire, és élvezettel írtam meg a nekik 
feladott leckét is. Még otthon ragadt rám a nagyobbak 
tudománya, amikor a negyedikes bátyám hangosan 
tanult. 


Ha Juhász tanár úr dicsért, kicsit szégyelltem magam. 
Úgy éreztem, valami csalafintaságot követek el, és majd 
összeszidnak, ha rájönnek. Mégsem állhattam meg, hogy 
ne feleljek, ha kérdezett. Úgy tudott kérdezni, olyan 
biztató tekintettel. 


Alacsony, vékony, barna ember volt a tanár úr. Halk 
járású, csendes szavú. Nem fegyelmezte a gyerekeket. 
Gondoltam azért, mert mi mindannyian betegek va- 
gyunk. Biztosan sajnál bennünket, de azért igyekszik 
haza jutni közülünk minél előbb, nehogy elkapjon vala- 
mi nyavalyát. 

A tanár úr tényleg nem a szanatóriumban lakott, mint 
az orvosok és az ápolónők. Bejáró volt, és dolga végezté- 
vel hazament a családjához. Ezért valahogy haragud- 
tam rá. 

És Juhász tanár úr, akit nem szerettem, ott ült az 
ágyam szélén. Úgy láttam, cseppet sem fél, hogy elkapja 
a betegségemet. Sőt, azt mondta, hiányoztam neki. El- 
jött, mert nem győzi kivárni, amíg én mehetek. 


Birkás Ákos rajza 


Nekem még soha senki nem mondta, hogy hiányzom 
neki. És lám, hiába gondolnak okosnak az iskolában, 
nekem, magamnak sem jutott még eszembe, hogy ez 
igaz lehet. Pedig a szüleimnek meg a testvéreimnek biz- 
tosan hiányzom. . . egy kicsit legalább... Akkor miért 
nem írják? Mert... mert nem akarják, hogy miattuk 
szomorkodjam. Igen. Nyilván így van, igazán kitalál- 
hattam volna. 

Juhász tanár úr gyakorlott mozdulattal nyúlt a táská- 
jába, de nem papírlapot, hanem egy zacskó stolverkot 
vett elő. Így hívták nálunk, otthon, a tejkaramellát, amit 
a sarki trafikban vásároltunk egyenként, amint 20 fillér- 
hez hozzájutottunk. 

Sírva fakadtam. Juhász tanár úr az ágy lábához tá- 
masztotta a táskáját, zsebkendőt húzott elő, megtörölte 
a szememet és kért, meséljek neki, amiről akarok. 

Én hüppögve beszélni kezdtem a Mihályiék lováról, 
a Bábel néni sarki trafikjáról, amelyben mindent lehetett 
kapni, és arról, hogy az otthoni ágyamban most a babám 
alszik. Az, amelyiket a nagylány-nővérem vett nekem 
az első fizetéséből. Azt is mondtam a tanár úrnak, hogy 
én már nem tudok itt várni, mint a Bakony. Én kisebb 
vagyok, nekem most már muszáj hazamennem. 

Juhász tanár úr hallgatott. Nézett biztatóan, mint mi- 
kor feleletre várt. Folytattam hát. A legfontosabbat, 

hogy haza kéll mennem, kimondtam, a többi már köny- 
nyebben ment. Amíg én az ágyamban rostokolok, pana- 
szoltam, a bátyám otthon mandolint penget, vagy fel- 
olvas, mert nemcsak tanulni szeret hangosan, de amióta 
itt vagyok, egyetlen hangja sem jut el hozzám. Nem 
tudom, mit suttognak a kisebbik nővérem barátnői az 
enyémekkel. Nem hallom a szüleim csendes esti beszél- 
getését, és ha egyszer újra hallhatom, nem fogok érteni 
belőle egy mukkot sem. Mert nagyon kell ám figyelni, 
ha ők ketten beszélgetnek! És természetesen csöndben 
kell maradni. Ha megszólal az ember, mindjárt meg- 
kapja, hogy nahát, te még mindig nem alszol, hogy fogsz 
fölkelni reggel, de közben olyan szépen mosolyognak 
egymásra, meg rám, hogy ezért néha mégis érdemes 
beleszólni az egymásnak szánt beszédjükbe. 

Juhász tanár úr is mosolygott. Ettől hirtelen apukámra 
kezdett hasonlítani. Nekem meg nyári kedvem támadt, 
és a bolondos kutyámról meséltem neki, meg a macskám- 
ról, amelyik olyan nehéz, hogy elzsibbad tőle a lábom, 
ha sokáig dajkálom. 

A tanár úr is mesélt. Nagylányairól, akik tanítani 
fognak, mint ő, a házukról, amelyik itt bújik meg a 
közelben, a malackájukról, az iskoláról, szanatóriumi 
iskolatársaim kedves csínytevéseiről. Azt is említette, 
hogy beszélt a doktor úrral. A doktor azt üzeni, már 
csak egy kicsit kell türelmesnek lennem! Ha közbe nem 
jön valami, rövidesen haza enged. 

Búcsúzóul kezet fogott velem a tanár úr. Siet, mondta, 
mert otthon nem tudják, hol marad ilyen soká. Persze, 
gondoltam, ő is hiányzik az övéinek. De azért némileg 
csodálkoztam, hogy már nem érzek haragot iránta. 

Kényelmesen elnyújtóztam. Stolverkot rágcsáltam és 
az ablakra tekintettem. A Bakony feketén, méltósággal 
állt mögötte. 

Hat hét múlva ugyanabban az órában a vánszorgó 
vonat ablakát néztem. Az is fekete volt, pedig nem állt 
mögötte semmi. Tél elején már korán sötétedik. 

Könnyű bőrönddel és nehéz szívvel érkeztem a Keleti 
pályaudvarra: vajon örülnek-e majd nekem? Apukám 
várt. Elvette a bőröndömet és megölelt. 

Csakhogy megérkeztél, mondta. Aztán nézett moso- 
lyogva. Én még annyit sem szóltam. Fogtuk egymás 
kezét, elindultunk. Oldalról, lopva pillantgattam apu- 
kámra. A gombócok nem akartak elfogyni a torkomból, 
pedig minden lépésre nyeltem egyet. Aztán megláttam, 
hogy apukám arcéle egészen olyan, mint a tanár úré. 

— Nahát, apu, te hasonlítasz Juhász tanár úrra. 

— Tán inkább ő hasonlít hozzám! Ő a fiatalabb! 

— Lehet. Honnan tudod? 

— Írt nekünk. Röndös embör. 

— Röndös — hagytam helyben. Ezen aztán hangosan 
nevettünk. Apukámat mindig mulattatta, ha a gyerekei 
véletlenül utánozták alföldi tájszólását. 

László Gyula 
Kei szekér 


Kicsi kocsi kereke 
kiesett a mnyárom. 
Perdült, fordult, elgurult 
hetedhét határom. 


Három kerék maradt csal, 
voltak is magy gondbam: 
társuk mélkül a szekér 
sola meg mem moccam. 


Izgett, mozgott mindegyik 
és mi lett a véges 
sámtikálva, bicegve 
mozdult a szekérke. 


Nyekeregve, nyikorogva, 
pamaszosam, sírva 
elvámszorgott egy kis házig, 
mire ez volt Írvas 


Dr. Bognár Benedek 
kettő és hat között 
küllőt, kocsit, kereket 
gyógyit, ha eltörött. 


Feje búűbjám zomngorázva 
töpremgett a doktor. 
Ilyesfajta betegséget 
mem láthatott sokszor. 


Kipi:kopi kopácsol, 
dümnnyög, dörmög: jól vam. 
Mimtha varázskeze lemme, 
kész a szekér nyomban. 


Nekilódult, fölszaladt 

a holdsugár útra, 
egyemesem égmek tartott 
a kis kocsi rúdja. 


Gyémánmntfényű csillagok közt 
gyorsam körülmézett, 
gondolt egyet, közéjük állt, 
Gömcölszekérré lett. 

A tatárok közeledésének hírére nagy félelem lett úrrá — nép. De hová mehetett a síkságon? Csak a nádasokba, 
Jaz embereken. Természetesen nem minden ok nélkül. a mocsarakba, pontosabban azok szigeteire. 
"7 Batu kán seregei nem ismertek könyörületet. Nemcsak Hajdanában még a kisebbik Dunát is mocsaras terület 


"7 raboltak, fosztogattak, hanem öltek és gyújtogat- ölelte körül. Így volt ez a mai Ráckeve környékén is. 
É A helység már akkor is a környék központja volt, 


. tak is. 
A hegyvidéken az erdőkbe, barlangokba menekülta ahol szíjgyártók, nyergesek, fazekasok, mészárosok 

árultak a piacokon s az országos vásárokon. Volt tehát 
mit félteni! . . . Meg is indult hamarosan a holmik össze- 
rakása, a lábasjószágok összeterelése. 


A tatárok közeledtére nagy zűrzavar, általános föl- 
fordulás keletkezett volna, ha nincs a helységnek egy 
igen értelmes, eszes bírája, egy bizonyos Ábris nevű. 
Ez a derék férfiú azt javasolta a tanácsbelieknek, hogy 
a rossz hírben álló , Kísértetek szigetére"? menjenek. 
Ámulva hallgatták ezt a jelenlevők. 

— Oda nem mehetünk! — szólott az egyik tanácsbéli 
ijedten. 

— Miért ne? — kérdezte a bíró. — Hiszen nincsenek 
ott boszorkányok. Vagy látta kendtek közül valaki? 

— Nem láttuk, de az asszonynépek mondják — szó- 
lott a másik tanácsbeli. — Ha mi mennénk is, de ők 
nem mernek. 

— Pedig ez a legjobb hely — folytatta a bíró. Mély 
vizek veszik körül. Sűrű, nagy erdőség van rajta. Oda 
nem lát be a tatár. Ott akár évekig is elélhet a falu. 

A tanácsbeliek helyeseltek, de tartottak az asszonyok 
babonás félelmétől. Ám a bíró nem esett a fejelá- 
gyára. 

— Az idő ugyan nagyon szorít, de mégis meg kell 
tennünk. Ma délután én és Márton atya, a plébánosunk 
beevezünk a szigetre, s füstölővel, szenteltvízzel elűzzük 
onnan a , boszorkányokat", a , rossz szellemeket". 


A tanácsbeliek ebben megnyugodtak, s menten haza- 
futottak asszonyaikhoz a nagy hírrel. 


Ábris bíró uram szavait hamarosan tett is követte, 
úgy hogy a kisbíró este felé már ki is dobolhatta : ,,Mi- 
után bíró urunk s plébános urunk kiűzé a szigetről az 
ott bujkáló , gonosz szellemeket", mindenki bátorságo- 
san mehet oda. 


Ezután a helység férfiai a halászok s a molnárok 
segedelmével csónakokra fektetett deszkákból hosszú 
hidat eszkábáltak. Ezen mentek aztán az emberek, a hol- 
mikkal megrakott szekerek, no meg a sok számos- 
állat. 

Már éppen ideje volt, mert a szomszédos falvak 
tetőire fölröppent a vörös kakas, egyszóval lángba bo- 
rultak a házak. 


Már este volt, amikor az elhagyott helységbe bevág- 
tatott a tatár sereg. Hogy jobban lássanak, rögvest égő 
tűzcsóvát dobtak a legközelebbi nádtetős házra. Hama- 
rosan az egész házsor lángbaborult. A szigetre menekül- 
tek keserves zokogásra fakadtak, meri életük munkáját 
látták hamuvá válni. 

Ezalatt a tatárok beszáguldották a falut, feltörték a 
templom sekrestyéjét, keresték a kincseket s az élelmet. 
Nagy méregre gyulladtak, amikor az égvilágon senkit és 
semmit nem találtak a helységben. 

— No, ha ezeket megtaláljuk, szíjat hasítunk a hátuk- 
ból! —. kiáltozta mérgesen a tatárok vezére, egy csupa- 
szőrmók kán. 

Ezután parancsot adott a falu határában a sátrak 
leverésére, A , Kísértetek szigetén" nagynehezen nyugo- 
vóra tért a fáradt nép, mivel nagyon sajnálta hajlékának 


pusztulását. Ábris bíró uram s Márton atya egész éjjel 
nem hunyta le a szemét. 

— Ezt a napot túléltük — kezdé a bíró. — De mi lesz 
holnap? . .. Ezek az átkozottak felfedeznek, beeveznek, 
s akkor lesz majd itt haddelhadd! 

— Majd megsegít az Úr — szólott bizonytalanul 
Márton atya, de közben ő is azon törte a fejét, hogy 
s mint kéne cslekedniük. 

Már hajnalodott, mikor a helység két vezetője azt 
határozta, hogy földalatti vermeket, kunyhókat ásatnak, 
s azokat gallyakkal betakarják. Ide kell az embereknek, 
állatoknak elrejtőzniök. Míg azok elkészültek, a tatárok 
sem tétlenkedtek. Mokány lovaikon beszáguldották a 
környéket, s. amit találtak, elvitték, s akit ott leltek, 
megölték. Ám a keviek eltűnése nem hagyta nyugodni 
a kánt. 

— Vajon hová tűnhettek az átkozottak? — mérgelő- 
dött az esti tábortűznél. 

Ekkor jelentették neki az őrök, hogy a folyó partján 
egy vak halászra akadtak. 

— Rögvest hozzátok elém! — parancsolta keményen 
a kán. 

A harcosok egy fertályóra alatt odavonszolták a meg- 
kötött kezű, szakállas vénembert. 

— Ide figyelj te vénember — fordult hízelgő hangon 
az öreghez a kán. — Kapsz egy marék aranyat, ha meg- 
mondod, hová rejtőztek a tieid? 

— Nagylelkű vagy, vitéz kapitány — felelte a vén. 
Hidd el, ingyen is megmondanám, ha tudnám. Jól lát- 
hatod, hogy vak vagyok, nem láthattam, merre men- 
tek. 

— No, nézzük meg, hogy igazat szólsz-e? — szólott 
gúnyos hangon a kán, majd egy égő fahasábot tartott 
egész közel az öreg szeméhez. 

A vénember egyetlen arcizma sem rezdült meg. 

— Jó, elhisszük, hogy nem látsz. De hallani csak 
hallasz? 

— Csupán az evezők csobbanását hallottam. Bizo- 
nyára lehajóztak a Dunán. 

— Vagy inkább valamelyik szigetre rejtőztek, nem? 

— Azis meglehet. Bár van itt tíz is. Ki tudja, melyikre 
mehettek? 

— És melyik közülük a legnagyobb? — vallatta a kán. 

— A , Kísértetek szigete" — szólott egykedvűen a vén . 
vakember. 

— A Kísértetek szigete? — vonta össze szemöldökét 
a tatár főember. — Szóval olyan, ahol gonosz szellemek 
tanyáznak? 

— Igen, nagyuram. Már gyermekkoromban hallot- 
tam, hogy ott éjszakánként lebegő kísérteteket lehet 
látni. 

— És ugye te láttad is? — kérdezte gúnyosan a kán. 

Nagyot nevettek ezen az ott levő tatár alvezérek, 
mert a vén halász szavait ostoba fecsegésnek tartották. 

Három nap is eltelt már, de a keviek elődeire nem 
akadtak rá a tatárok. A vén vak halász ott ténfergett 


a tatárok között, s mivel öreg volt, s vak volt, egy újjal 
7 A 3 Mlle IN 5 2 
— adjáetsággág ME TNRETTNT Osvát Erzsébet 
Negyedik nap így szólt hozzá a kán: 
— No öreg, tudjuk már, melyik a legnagyobb sziget. 


Lehet, hogy ezt nevezitek ti a , Kísértetek szigetének", de kő [A ege WE § ki és É 
bennünket ez nem érdekel. Mi olyan bátor és vitéz em- hé új st a JÁT ASÉS Él u] ) 
berek vagyunk, hogy ilyen ostoba szóbeszédre semmit 
se adunk. Holnap hajnalban beúsztatunk oda, és senki aa ze 

új 9 Hs 
emberfiának nem lesz irgalom. ő 


Hamarosan ismét fellobbantak a sátrak között a 
tábortüzek, mivel már újra este volt. A hosszú nyársa- 
kon, a lángok fölött a rablott kecskék s birkák lapockái A. - iekoláatól 
sültek. Nemsokára valami ital-féle is került elő a kecske- En az iskolátó 
tömlőkből, s különös, elnyújtott óbégatások szálltak varázslatot vártam. 

a Duna fölé. Gr éSj PÁLAGUZS Pa SK 12e 

A kán ezen az estén nagy lakomát adott alvezérei l 5 ke I és; ite ITL, ho Sy €2) 
tiszteletére, így késő éjszakáig ettek-ittak, vigadoztak. mesebeli várban 

Még javában lármáztak, mikor hírnök kereste fel varázsolni tanit 
a kánt, s lihegve jelentette neki: 


— Vitéz nagyúr! Az egyik szigeten hatalmas tüzek 


egy okos varázsló: 


égnek! termetre óriás, 
Menten kardot kötött a tatárvezér, s kíséretével le- két szeme I jaráz sló. 

rohant a folyó partjára. Ahogy odaértek, csaknem jöve Kesggagtigő 

földbegyökerezett a lábuk! A sziget egyik részén hatal- Sz 1] a varazsigét 

mas tüzek égtek, s a szinte nappali fényességben nagy, mormolgat nekink, 


fehérlepedős alakok hintáztak a fák ágai között. Z 5 2617 Éz; ő 
3 td 
— A kísértetek! A gonosz szellemek! — dadogta az ESZES SZAGA j mi is 
ittas kán kábult fejjel, s rettenetes ijedtséggel. — A vén var ázslók leszünk. 
halász mondta! A vén halász mondta! Így is lett. Meetörtént 
A többi tatár is döbbenten figyelte a valóban kísérteties 


jelenséget. Mindez azonban nem volt elég! a várt nagy v arázslat. 


Hamarosan — mintegy varázsütésre — kialudtak a A betűk, a számok 
tüzek, s a koromsötétben égő halálfejek libegtek a szi- barátokká váltak. 
get fölött. s iz 

Ezzel aztán végképp betelt a mérték. Áz okos varázsló, 

— El innen! El innen! Ez csakugyan a kísértetek a tanító bácsi 
szigete — hebegte babonás félelemmel a kán. segít ett hozzá ju k 


Az immár alvó s felriasztott tatár harcosokon vak k lés katt 12 Tat 
félelem lett úrrá, s eszeveszett sebességgel szedték fel ultcsokat talatnt. 
sátraikat. Mire megvirradt, egyetlen tatár sem maradt A va rázsigék re. 


a faluban , 
i R 8 o egtanittott, 
Így menekültek meg a keviek elődei a tatárpusztítás- sé hog: y megt t 
könyvem sök meséje 


tól. Mindezt pedig Ábris bíró uramnak köszönhették, 


aki a , Kísértetek szigetére" telepítette őket, s ráadásul azc 5ta nem titok. 

még kísértet komédiát is rendezett a tatárok , szórakoz- A 
tatására". Nem másként pedig, mint fehér lepedőket De nen titok többé 
és batyukat köttetett a fák ágaira, amelyeket alulról, a tarka sziv árvány j 


kötélen ráncigáltak. 
s A va 5! 
De mik voltak az égő halálfejek? Közönséges tök- s.h 098y a fák IE írt a íllnak 
lámpák. A vén halász pedig nem volt más, mint Márton ősszel oly an árván... 
atya, aki álruhában kémkedett a tatárok között, s min- É s mégi § mégi scsak 
4 a zt ha 


den éjjel nagytitokban , hazaevezett", hogy beszámoljon 
a bírónak a látottakról. var esta irak 


Szinte az egész Csepel-szigetet elpusztították a tatá- az a régvi, első. szén 
EEt éteres aábE Al § 3 st. , d 

rok, csak a keviek régi elődei úszták meg a vészt. S ami- . :k 1 
kor pedig kitakarodtak a tatárok, elsőként építették ISKO anap. 
újjá helységüket. 

Pom Pom ült egy ágon. Hogy kicsoda Pom 
Pom? Hogy nem ismeritek? Ó, igazán senki 
sem ismeri, mert hol ilyen, hol olyan! Bámu- 
latosan tudja változtatni az alakját! Ha akar- 
ja, olyan, mint egy szőrpamacs vagy paróka 
vagy egyujjas, kifordított bundakesztyű vagy 
szobafestő pemzli vagy papucs orrán pamut- 
bojt! Most milyen? Most leginkább egy szőr- 
sapkához hasonlít, ahogy ül az ágon, egy szép 
hosszú ágon. Föl-le, föl-le jár. mivel egy szellő 
hintáztatja az ágat. Egyszer fönt, egyszer lent. 
Aztán persze középen is. 

Bogyó kíváncsian figyelte. Fölnézett, aztán 
le, s persze középre is. 

— Most olyan nehéz vagyok, mint, mint 
szegény Gombóc Artúr! — mondta Pom 
Pom fülmagasságban, mivel a szellő elfutott, 
s az ág abbahagyta a hintázást. 

— Elmeséljem? 

— Igen — mondta Bogyó. — Majd szép 
lassan megyek. Az iskola megvár. 

Pom Pom Bogyó fejére ült, mint egy sapka 
és mesélt. És senki, de senki se vette észre, 
hogy Pom Pom nem sapka, és senki, de senki 
se értette, hogy miért nevetgél Bogyó, ahogy 
lassan ballagott az iskolába. 

— Hol is kezdjem a mesét Gombóc Artúr- 
ról, a dagadt madárról? 

Legjobb, ha azzal kezdem, hogy mi volt a 
legnagyobb szívfájdalma Gombóc Artúrnak! 

De ez se igazán jó kezdet, mert, ha lehet, 
legelőször mindig az örömöt keressük! A bá- 
nat meg a szívfájdalom ráér! 

Vagyis minek örült a legjobban Gombóc 
Artúr? 

A csokoládénak! Igen ez a jó kezdet, a 
csokoládé! 

Gombóc Artúr a világon mindennél jobban 
szerette a csokoládét! Ha megkérdezték tőle, 
hogy milyen csokoládét szeret a legjobban, 
habozás nélkül fújta, mint aki éjjel-nappal 
ezen töri a fejét! 

A kerek csokoládét, a szögletes csokoládét, 


mbóc Artúr 


a hosszú csokoládét, a rövid csokoládét, a tö- 
mör csokoládét, a lyukas csokoládét, és min- 
den olyan csokoládét, amit csak készítenek 
a világon! 

Es mi volt a legnagyobb bánata Gombóc 
Artúrnak? 

Hogy minden hiába, mert csak hízik, csak 
kövéredik, csak dagad, pedig keményen és 
összepréselt csőrrel fogyókúrázik ! 

Mikor nem a csokoládéra gondol, akkor a 
fogyókúrára gondol! 

Hogy mi mindenről mondott már le! 

Lemondott a vízről, a tejről, a teáról, a fő- 
zelékről, a kenyérről, a sóról, az almáról, a 
körtéről, a narancsról, a citromról, a kóláról, 
lassan már mindenről lemondott, kivéve a 
csokoládét. 

Es mégis csak hízik, csak dagad, már olyan 
dagadt, hogyelpattanalattaazág, harárepül. . . 
megroggyan alatta a kémény, ha ráül. . . 
besüpped alatta a háztető, ha sétál rajta. . 

elgörbül alatta a tv-antenna. 

Éppen ezért már nem is röpköd a levegő- 
ben, különben is egyre nehezebben tud már 
felrepülni. Csak gubbaszt és fogyókúrázik! 
Illetve majszolja a csokoládét, mert azért va- 
lamit kell enni! 

Egy reggel látja ám Gombóc Artúr, hogy 
az égen köröznek a madarak, meg a villany- 
dróton gyülekeznek, meg háztetőn sorakoz- 
nak, aztán huss! — Elrepülnek Afrikába. 

Az egyik madár visszakanyarodott, s le- 
kiáltott a bámészkodó Gombóc Artúrnak. 

— Te nem jössz? 

Gombóc Artúr gyorsan megnézte a nap- 
tárt, s a homlokára csapott. , Hát persze! Ősz 
van! Teljesen kiment a fejemből a nagy fogyó- 
kúra miatt!" 

Felnézett a fákra: a levelek is lehulltak. 

Vagyis ideje, hogy elinduljon Afrikába! 

Még egy pillantást vetett a vándorútra kelt 
madarak után, hogy megjegyezze az irányt, 
merre kell menni Afrikába. 

My, 

De előbb még becsomagolt. 

Egy kisebb bőröndbe egy-két apróságot ra- 
kott: poharat, törölközőt, zsebkendőt. 

Egy nagyobb bőröndbe meg csokoládét, 
mert hosszú az út, s bár a hosszú úton is 
szigorúan fogyókúrázni akar, de azért vala- 
mit enni is kell, fogta a két bőröndöt, s el- 
indult gyalog Afrikába. 

Alig ment pár lépést, megállt, letette a két 
bőröndöt, megtöi ülte a homlokát, s felsóhaj- 
tott: , Haj! Haj! De messze van Afrika. Sose 
. érek oda gyalog!" 

Aztán eszébe jutott valami, s rögtön vidá- 
mabb lett! , De miért menjek gyalog? Fel- 
szállok erre, felszállok arra, és szépen oda- 
érek!" 

Ki is állt az út mellé, és integetett az autók- 
nak. 

Jött is pöfögve egy kis teherautó, a sofőr 
vidáman fütyörészett. 


— Ugorj fel hátra! — mondta a sofőr 
fütyörészve. 

Gombóc Artúr felmászott, ölébe fogta a 
két bőröndöt, mivel máshol nem fért el. 

A teherautó hátulja leült a földre, az orra 
meg az égnek emelkedett. A sofőr abbahagyta 
a fütyörészést, és roppantul elcsodálkozott. 

— Hogy kerültem én az égbe?! Nem va- 
gyok én repülőgép! 

Majd hátranézett, és rájött, hogy Gombóc 
Artúr az oka mindennek! 

Rákiáltott mérgesen: — Azonnal szállj le, 
te dagadt! 

Gombóc Artúr leszállt, az autó orra me- 
gint a földön volt, a sofőr gyorsan gázt adott 
és elrobogott. 

,, Haj! Haj! — sóhajtott Gombóc Artúr. — 
Hogy jutok én Afrikába?" 

Azután eszébe jutott valami, s rögtön vidá- 
mabb lett: "Hogy jutok Afrikába? Hát vona- 
ton!" 

Fogta a két bőröndöt, s elballagott az állo- 
másra. : 

Az állomáson éppen bent állt egy vonat, 
a kalauz nagyot kiáltott: 

— Beszállás! 

Gombóc Artúr gyorsan felült hátul az üt- 
közőre, a másikra meg a bőröndöket rakta. 
Mehetünk! — kiáltott előre, s a vonat el- 
indult. i 

,, Végre utazom!" — gondolta Gombóc Ar- 
túr, és elégedetten nézte az elmaradozó bakter- 
házat, a legelésző teheneket s egy bámészko- 
dó kutyát. 

Robogott a vonat, robogott, s egyszer csak 
egy dombhoz ért. Nem volt nagy domb, 
eddig még meg se kottyant a mozdonynak, 
eddig még mindig egyből átment rajta. 

Éppen ezért rettenetesen elcsodálkozott a 
mozdonyvezető, mikor a dombtetőre érve meg- 
állt a vonat, majd lassan visszafelé csúszott. 

— Mi ez?! Mi ez?! — kiabált a mozdony- 
vezető, és kibámult az ablakon. 

Gombóc Artúr is elcsodálkozott hátul az 
ütközőn, mikor újra meglátta a bámészkodó 
kutyát, a legelésző teheneket és a bakter- 
házat. 

— , Ezeket már láttam! — dünnyögte. — 
Az előbb hagytuk el őket!" 

A vonat visszatért a domb aljára, ott meg- 
állt, nem csúszott tovább. 

A mozdonyvezető végigszaladt a vonat 
mellett, meglátta az ütközőn gubbasztó Gom- 
bóc Artúrt. 

. — Aha! — mondta. — Egy potyautas! 


ad 


Azonnal szállj le! Miattad nem tudunk fel- 
menni a dombra, te dagadt! 

Gombóc Artúr leszállt, fogta a bőröndjeit, 
és búsan nézett az elrobogó vonat után, 
, Haj! Haj! — sóhajtozott. — Hogy jutok én 
Afrikába?" 

Azután eszébe jutott valami, és rögtön vi- 
dámabb lett: , Hogy jutok? Hát repülőgépen!" 

Fogta a két bőröndöt, s elballagott a 
repülőtérre. 

Felmászott egy óriási repülőgép farkára, 
kényelmesen elhelyezkedett, s addig is, míg 
elindulnak, majszolta a csokoládét, illetve 
fogyókúrázott, mivel semmi mást nem evett, 
csak csokoládét! 

Egyszercsak megrázkódott a repülőgép, s 
elindult körbe-körbe a repülőtéren. , Repü- 
lünk! — ujjongott Gombóc Artúr. — Mégis- 
csak repülünk Afrikába!" 

De a gép csak körözött, körözött a repülő- 
téren, nem bírt felszállni. 

A pilóta leállította a motort, kiugrott a 
fülkéből, s körbejárta a gépet. 

— Aha! — mondta, mikor meglátta Gom- 
bóc Artúrt a repülőgép farkán. 

—. Ettől a dagadttól nem tudunk repülni! 
Azonnal gyere le! 

Gombóc Artúr lemászott, a repülő züm- 
mögve eltűnt a levegőben. 

, Haj! Haj! — sóhajtozott Gombóc Artúr. 
— Hogy jutok én Afrikába?" 

Aztán eszébe jutott valami, s rögtön vidá- 
mabb lett: , Hogyan? Hát hajón!" 

Fogta a két bőröndöt, és elballagott a ki- 
kötőbe. 

, Ez jó lesz! — mutatott egy kis tehergőzös- 
re. — De hogyan jutok fel? — Meglátta a te- 
herdarut. — Hogyan? — Hát teherdaruval!" 

Beleült szépen a hatalmas kampóba, két 
bőröndjét az ölébe fogta, s felkiáltott: Mehe- 
tünk! 

Csikorgott a csiga, feszült a drótkötél, s 
fent a magasban a darus megvakarta a fejét, 


majd átfüttyentett a másik darusnak, hogy 


jöjjön már segíteni. 

Ketten aztán berakták Gombóc Artúrt a 
hajóba, a hajó rögtön egy métert süllyedt a 
vízbe. 

A kapitány azonnal kiadta a parancsot: 
Mehetünk! Nem bír el többet a hajó! 

A tehergőzös dudált egy nagyot, és lassan 
elindult Afrika felé. 

De olyan lassan ment, hogy a kapitány min- 
dennap megcsóválta a fejét, s így mormogott: 

— Ezer árboc és vitorla! Úgy mászunk, 

mint egy csiga! Kinő a szakállam, mire Afri- 
kába érünk! 

Hát mire Afrikába értek, a kapitánynak 
olyan hosszú volt a szakálla, hogy belelógott 
a vízbe! 

Gombóc Artúr kiszállt a partra, s elbúcsú- 
zott a hajótól. Ahogy integetett, látta, hogy 
a madarak visszafelé repülnek. 

— Hát ti hová mentek? — kiáltott fel 
nekik. 

— Megyünk haza! Vége van a télnek! — 
mondták a madarak, s huss, eltűntek a 
levegőben. 

— Jaj! — mondta Bogyó. — Szegény Gom- 
bóc Artúr! Es mi történt vele ott a messze 
Afrikában? 

— Találkozott a Radírpókkal... de erről 
majd legközelebb mesélek. Megérkeztünk az 
iskolához! — mondta Pom Pom, és búcsút 
intve átszállt egy szomorú, kopasz úr fejére. 

Versendről jelentik 


Versend kisközség Baranya megyé- 
ben, a mohácsi járásban. Az ott élő 
kisdobosok rajnaplóját lapozgattuk, 
hallgassátok, olvassátok, mit talál- 
tunk benne? 


Nevet választottunk 


Rajvezetőnk, Adorján Andrásné ta- 
nító néni elmesélte nekünk a János 
Vitézt. Petőfi Sándor írta. Elhatá- 
roztuk, hogy a verset közösen elol- 
vassuk majd, olyan szép. Diafilmről 
levetítettük. Annyira tetszett a mese, 
hogy elhatároztuk, rajunk neve JÁ- 
NOS VITÉZ lesz. Őrsi neveket is 
választottunk. A fiúk őrse HUSZÁR 
őrs, a lányoké TÜNDÉR őrs lett. 
Megválasztottuk rajunk tisztségvi- 
selőit. Mindenki szívesen és becsü- 
lettel látja el a feladatát. Rajindulónk 
a HUSZÁRGYEREK, HUSZÁR- 
GYEREK SZERETI A TÁNCOT 
kezdetű lett. Elhatároztuk, hogy 
minden rendezvényen, versenyen, ve- 
télkedőn a raj valamennyi tagja részt 
vesz. Ügyelünk osztályunk, isko- 
lánk, utcánk, otthonunk "rendjére, 
tisztaságára, és mindezeket szépítjük 
is. Külföldi gyermekjátékokat gyűj- 
tünk és tanulunk, továbbá levele- 
zünk külföldön élő pajtásainkkal, le- 
hetőleg magyar nyelven, mivel mást 
később tanulunk majd. Egymásnak 


segítünk. Arra törekszünk, és úgy 
segítünk a tanulásban, hogy lehető- 
leg ne legyen bukás nálunk. Sokat 
olvasunk, és legalább egy érdemjegy- 
gyel javítja mindenki az olvasás osz- 
tályzatát. , Olvass mindennap!" — 
adjuk ki a jelszót. 


A TÜNDÉREK ezt mondták, 
a HUSZÁROK meg amazt 


A Tündérek a következő összejöve- 
telen felolvasták vállalásaikat, ter- 
veiket. , A mesebeli jó tündérekhez 
hasonlóan keressük az alkalmat, ahol 
jót tehetünk és másoknak örömöt 
szerezhetünk. Viselkedésünkkel örö- 
möt szerzünk a felnőtteknek csak- 
úgy, mint pajtásainknak. Idősebb 
vagy beteg szomszédoknak, felnőt- 
teknek is segítünk, erőnkhöz mérten, 
s ezért nem fogadunk el sem pénzt, 
sem cukrot. Ezeken kívül, mivel egy 
raj vagyunk, a HUSZÁROK. válla- 
lásait is teljesítjük. A HUSZÁR őrs 
pedig azt vállalta, hogy katonákhoz 
hasonlóan fegyelmezetten viselked- 
nek mind a tanítási órákon, mind 
azon kívül. Becsületesek lesznek és 
maradnak minden körülmények kö- 
zött. A gyengébbeket, kisebbeket se- 
gítik, egymásra nem árulkodnak. És 
persze, a TÜNDÉREK. vállalásai 
rájuk is érvényesek ! 

A játék is lehet komoly 


A TÜNDÉREK. őrsvezetője Sallai 
Ibi,a HUSZÁROK-é Csorba Erika. 
Mindketten hetedikesek. Őrsi össze- 
jöveteleken nagyon sokat játszunk. 
Úgy van az, hogy először a kisdobo- 
sok hat pontjáról beszélgetünk az 
osztályban levő képek alapján. Vagy 
jelenteni tanulunk szép szabályosan. 
Megbeszéljük azt is, mit jelent az 
Előre köszöntés. A komoly mun- 
kát játék egészíti ki. Zakatolunk, 
, sSzékes"-t játszunk, fogózunk. Még 
süt a nap, és jó az idő, tehát a kert- 
ben vagyunk. A hetedik osztály a 
testvérrajunk. Úgy tervezzük, hogy 
Mikulást együtt tartunk. Tél elején 
meghívjuk az elsősöket, és játszunk, 
beszélgetünk majd velük. Nekünk is 
jól esett, amikor elsősök voltunk, 
hogy a nagyobbak foglalkoztak ve- 
lünk! 


Szeretettel emlékezünk 

A természet haldoklik, a falevelek 
sárgulnak s hullanak. Nemsokára hó 
borít mindent. Ilyenkor jutnak 
eszünkbe kedves halottaink. Nálunk 
az a szokás, hogy ilyenkor, halottak 
napja előtt, a gyerekek tisztelegnek 
a régi tanítóknál. 

Mi is készítettünk három csokrot. 
Ezeket visszük ki a temetőkertbe. 
Másképp már nem tudjuk hálánkat 
kifejezni irántuk, akik szüleinket, 
nagyszüleinket tanították. Ellátoga- 
tunk Dékány István igazgató bácsi 
sírhalmához, ő az Imre tanár bácsi 
édesapja, és pár éve halt meg. Van- 
nak, akiknek csak a nevét ismerjük : 
Baumholczer János, aki a második 
világháborúban halt meg. Heigl Li- 
pót igazgatótanító és Ernő fia, akik 
az első háborúban hunytak el. Le- 
tesszük a virágainkat és fél percig 
néma csendben állunk, vigyázzban. 
Emlékezünk . . . 


A versendi kisdobos krónikát írták : 
Klaics János krónikás, Godina Ágnes 
őrsvezető-helyettes, Hosszú Zsolt 
őrsvezető-helyettes. 


Lovasverseny. 
Horváth Zoltán 3. o. 
munkája 
Bak—Rádiháza 


Benkő Miklós 
3. c. munkája, 
Budapest, 

Egry József úti 
Általános Iskola 


Körner Gábor 
Budapest, VI., 
Szondy u. 54. 


A vasorrú bába 


Volt egyszer egy vasorrú 
Bá-ba, 

Nem volt neki két 
Lá-ba. 

Volt neki egy ezeréves 
Csiz-má-ja , 

Abban járt a sárba? és a 
Tó-csá-ba! 

Így aztán elhatározta 
Ő-kel-me, 

Hogy felmászik a fekete 
Kőó-hegy-re. 

A kőhegy tetején 

Mit csi-nált? 

Épített egy kétméteres 
Ka-li-bát. 

Bement a rozoga 
Fa-ház-ba, 

Ráesett az egész 
Fa-vá-ra. 


Újhelyi Ágnes 
Tiszacsege 
Általános Iskola 


Csodakút 


Öreg kút, öreg kút 

tükrös, tükrös 

kávájára röpdös 
gyalog-úton 

vitorlákon 

szaharai teveháton 

az is aki madárszárnyon. . . 
merőkanál 

kiskanál 

akár dézsa 

akár tál 

cseppjeiből gyűljön 
színültig merüljön 

száz esztendős boszorkányból 
szép lány penderüljön. 


Sándor Angéla 
2143 Kistarcsa 
Toldi Miklós u. 16. 


Ha jön a tél 


Elmúlt már a nyár, 
vége lett az ősznek. 
A verebek a fán 
fázva csiripelnek. 


Fúj a hideg szél, 
meghozza a havat. 
Örömünkben akkor 
feledjük a nyarat. 


És jönnek a szánok, 
sílécek, korcsolyák. 
Síma tükrű jéggé 
fagynak a pocsolyák. 


Vidám gyerekzajtól 
hangosak a dombok. 
Nem is hiányoznak 
a zöldellő lombok. 

Írta: Papp László Rajzolta: Nagyvári László 

ÜTÉS 


Dobra verjük 


Bars Sári versei 


Oszi táj 

Szél jár a fák alatt, 
Vizek borzonganak; 
Bújnak le a halak, 
Költöző madarak 
Csapatban szállanak. . . 


Uzenet falevélen 


Az ősz nótáját fú ja, 
Hárfákat zenget újra, 
Rőt lombokban zenél, 
Erdőben jár a szél, 
Hull, hull a falevél 


Új takaró a földnek, 


Arany, bíborszín szőnyeg . 


Omlott alá a fáról, 
Lábam avarban gázol. . . 
sik hogy jön a Tél 

. csak KET A két KMÉBE viszont lást lle illesztve r Tasses 
két K 


Lementem a pincébe. Így kezdődik egyik ismert népi mondó- 
kánk. Ez hallható gyakran a bonyhádi Vörösmarty iskola kis- 
dobosaitól. Pincében van ugyanis a gyerekek új csapatotthona. 
A két hatalmas teremből álló birodalom a szülők, gyerekek majd- 
nem négyezer társadalmi munkaórájával és a környező üzemek 
pénzével készült el. A régebbi csapatszobában most újra tanítás 
folyik. A kisdobosok és úttörők tehát kétszeresen is gazdagodtak. 


Túrázók, figyelem! Akiket nem riasztanak az októberi szelek, 
szervezzenek kirándulást, gyalogtúrát a Budakeszi Vadasparkba! 
A 327 hektáros parkot a nemzetközi gyermekév alkalmából aján- 
dékozta a Budavidéki Állami Erdő- és Vadgazdaság a gyerekeknek. 
Húsz magasles, két megfigyelő tribün, tíz kilométernyi sétaút 
van benne. És természetesen vadak: mintegy háromszáz vad- 
disznó, ötven gímszarvas, negyven őz, tíz dámvad, tíz muflon. 
Ha a látogatók megtartják a vadaspark egyetlen törvényét, és 
csendben maradnak, akár közvetlen közelből is láthatják hazánk 
őshonos vadfajait. Érdemes. Fényképezni is szabad! 


Új úttörőház. A kicsi, szűk, bajai úttörőházban utoljára rendez- 
tek nyári programot a környék kisdobosainak és úttörőinek. 
Remekül halad a Petőfi-szigeten az új ház építése. Az építtetők . 
remélik, hogy november hetedikére sikerül kaput nyitniuk. 

Százhalombattán folytatják! A Pest megyei úttörőközösségek 
június végéig mindenütt megtartották a csapatparlamenteket. 
Ügyes-bajos dolgaik közös megvitatását most, októberben foly- 
tatják Százhalombattán, ahol csaknem 95 ezer kék- és vörös- 
nyakkendőst kétszáz társuk képviseli — megyei szinten. A kül- 
döttek nyilván hangot adnak majd a csapatparlamenteken elhang- 
zott véleményeknek, melyek közül ízelítőül idézünk: nhegyenek 
a szakköri foglalkozások kötetlenebbek az eddigieknél." ,,Az őrsi 
foglalkozásokat — ha az időjárás nem teszi lehetetlenné — tart- 
sák meg a szabadban, minél több mozgással, játékkal fűszerezve!" 


A kisdobosok szeretik a tejet. Érdekes versenyt hirdetett 
a Szolnok megyei Kuntej közös vállalat Béke szocialista brigádja 
a tiszafüredi járás valamennyi általános iskolájában. Hatvan napig 
üres iskolatejes és kakaós fóliákat juttattak el a kisdobosok és 
úttörők a vállalathoz. A legtöbbet a kéknyakkendősök küldték 
be. A négy fődíjjal — értékes könyvekkel — a tiszafüredi Zrínyi — 
iskola 2/b, 3/a és 4/a osztályát, valamint a Kossuth téri iskola 

4/a osztályát jutalmazták. j 
Páncélos vitéz Nagy Lajos király korából. Szeptemberi szá- 

munkban olvastatok a , Képes történelem" oldalon Károly Róbert — 
és Nagy Lajos királyról. Ehhez a történethez küldjük e "Páncélos j 
vitézt. A vitéz két figuráját vágjátok ki és ragasszátok össze, 
kivéve a zöld talapzatot. Ez alá jó lenne keményebb papirost is 
szabnotok és ragasztanotok, hogy biztosabban álljon. A sisak 
A— B nyelvét kell csak bekenni ragasztóval, hogy könnyen levehe- 4 
tő legyen. A páncélruha akasztó nyelvecskéit nem kell ragasztani, —. 


. 


Hét, Ő 46 ; ; 98 8 jé 
haz a Jos Tej! Szia , Sduga dAaj! EZ Szilrs as 


Marék Veronika munkája 

nA lovászi példa" — így jegyeztem 
fel füzetembe azt, amiről Pörzse 
Krisztina és Ildikó a másodikos 
József Attila raj krónikása gyöngy- 
betűs levélben beszámolt. Olyan kez- 
deményezés ez, melyet mindenütt 
követni lehet. Figyeljétek csak! 


A Nemzetközi Gyermekév alkalmából 
nálunk a kisdobosok régi játékokat 
gyűjtenek és készítenek. Természetesen 
ebben a szülők és a nagyszülők segíte- 
nek. Csináltunk kukoricaszárból hege- 
dűt, rongyból, kócból labdát és babá- 
kat. Fából brinckét (vajon mi le- 
het?), csigát és még sok más érdekes 
dolgot. Munkáinkkal a járási kiállítá- 
son is sikert arattunk. A gyűjtésben ki- 
emelkedett a harmadikosok Móra Fe- 
renc raja — és a mi rajunk. Gyűjtemé- 
nyünk ma is megtekinthető az isko- 
lánkban." 

Nem tudom, mikor járunk Lovászi 
felé, azt viszont jól tudom, hogy szer- 
te az országban gyűjtitek a játékokat. 
Van, ahol kiállítás is készül, van ahol 
csak az osztályokban helyezitek köz- 
szemlére. De jó lenne, ha leírásokat 
és rajzokat kapna szerkesztőségünk! 
Szép összeállítás kerülhetne lapunk- 
ba, és 300 ezer példányban — meg- 
közelítőleg ennyi a KISDOBOS pél- 
dányszáma — láthatnátok viszont 
munkátokat, s megtanítanátok ját- 

szásukra, készítésükre másokat is! 
Tehát munkára, leírásra fel! Novem- 
ber 15-ig küldjétek el a gyűjtötteket 
szerkesztőségünk címére! A javát 


közöljük, s valamennyi munkát 
könyvvel jutalmazzuk! A borítékra 
írjátok rá jó nagy betűkkel azt, hogy 
JÁTÉK. 


Hallgassátok meg Tanka Julianna 
negyedikes (976 Esze Tamás úttörő- 
csapat Petőfi raja, Tiszacsege) le- 
írását lakóhelyéről: 


.A mi lakóhelyünk Tiszacsege. Nevét 
a mellette folydogáló Tisza adta. Sokan 
járnak ehhez a szép folyóhoz nyaralni. 
Záhonyba tőlünk vezet a műút. Van 
szép sportpályánk, ahol az ünnepsége- 
ket tartjuk. Közel ahhoz található a 
mozi, és az újjáépült művelődési ott- 
hon. Itt vannak a bálok és a koncertek. 
Ezekre sok fiatal is eljár. Az utcán be- 
fordulva eljutunk az épülő KRESZ 
pályához. Ezután az eszpresszó követ- 
kezik, ahol nyáron a sok finom fagyit 
nyalogatjuk. Ha az úttesten átme- 
gyünk, a nemrég épült áruházba ju- 
tunk. Közvetlen mellette található a 
tanács, előtte meg a takarékszövetke- 
zet. A könyvtár csendes helyen áll, az 
egyik utcában. A Kismajorban nemrég 
bisztró és élelmiszerbolt épült. Mellette 
van a Béke téesz. Van még mezőgazda- 
sági gépjavító állomás, egy varroda, 


Fehér Károly 4. o. tanuló munkája, Tatabánya II., Környei út 32. 

ahová sokan járnak dolgozni. Közsé- 
günkben elkezdtek egy fürdőt építeni, 
és egy egészen modern iskolát. Mosta- 
nában nagyon sok szép, új lakás épült. 
Szeretem Tiszacsegét. . ." 

Nagy Erika krónikás Tápiószent- 
mártonról írt: 

v Kedves nyári élményünk volt az, ami- 
kor strandra mentünk a napközis tanító 
bácsinkkal. Ez a fürdő most épülget. 
Van már három medencéje. Megtudtuk, 
évekkel ezelőtt olajat kerestek itt, és 
nagy fúrótorony ágaskodott ezen a he- 
lyen. Olajat nem találtak, de finom, 
meleg vizet igen! Az olajkutatók el- 
mentek, és azóta van Tápiószentmár- 
tonnak melegvizű fürdője!" 
Baczakó Kati (Ercsi, Erkel út 2.) a 
következőket küldte: . 
nMi nagyon vidám család vagyunk! 
Anyu és én különösen szeretünk nevet- 
ni. A fiúk valamivel komolyabbak, de 
azt hiszem, ez Így természetes. Közös 
sétákat és nagyobb kirándulásokat te- 
szünk együtt. A munkát is közösen vé- 
gezzük. Én főleg a mosogatásnál, taka- 
rításnál és néha a főzésnél segítgetek. 
Még a kerti munkákat is közösen 
végezzük." t 


És ti? Várjuk AZ ÉN CSALÁDOM 
című rajzaitokat, írásaitokat novem- 
ber 15-ig! Tehát két feladatot kapta- — 
tok — rajta, teljesítsétek azokat! 


Kisdobos / 


Ferkai Loránt: Uvegezés — keretezés 


Ha van egy szép rajzod, nyári fény- 
képed, reprodukciód, préselt növé- 
nyed s nem tudod hogyan tedd ki 
birodalmad falára, legjobb üveg alá 
helyezni és bekeretezni! Sokba kerül 
ha csináltatod, de magad is tehetsz 
ez ügyben valamit! 

Mondjuk, szépre sikerült egy szí- 
nespapír-kivágásod, akár egy ten- 
gellyel, hajtással vagdaltad ki (1. áb- 
ra), akár kettővel (2.). Fali vagy asz- 
tali dísznek, ajándéknak igen muta- 
tós. Ragaszd fel színes alapra (3.) és . 
vágass üvegesnél pontosan ugyan- 
akkora üveglapocskát. Fillérekbe ke- 
rül. Ha van üveglap, vágj ugyanak- 
kora dobozkarton téglalapot (4.), és 
azt lásd el akasztófüllel. Vagyis a 
kellő helyen vágott hasítékba dugj 
selyemzsineg vagy spárgadarabkát 
és azt ragasztószalaggal, enyvezett 
papírdarabbal ragaszd jól le. A kar- 
tonra tett képre, fotóra, kivágásra 
helyezd rá az üveget (5.) és peremén 
ragaszd körül enyvezett papírszalag- 
gal, esetleg színes műanyag szige- 
telőszalaggal. A körülragasztás mód- 
ját a 6. ábra mutatja, ahol két egyen- 
lő nagyságú üveglap közé került a 
lepréselt növény, és az akasztófül is 
a keretező szalag alá került. Nagyon 
szépek üveg alatt vagy üveg között 
a legszerényebb fűfélék, vagy a leg- 
cifrább rajzolatú páfránylevelek is. 
Előzőleg többrétegű papír között 
hosszasan szárogasd, így színük is 


nagyrészt megmarad, és elveszítve 
nedvességtartalmukat, nem romla- 
nak, nem penészednek meg később 
sem. 

A sokszínű őszi levelek (7.) is gyö- 
nyörű díszek üveg alatt, különösen, 
ha színes alapra ragasztod őket. Vi- 
gyázz, hogy az a színüket kiemelje, 
tehát: világos mögé sötét hátteret 
tégy, és fordítva. 

Keresztrejtvény 


Vízszintes 1. Hónap. 8. Külső formája, régiesen. 9. Arc. 
10. Hibátlan. 11. Este mássalhangzói. 12. Fordítva üres- 
ség (ék. hiba). 13. Gyilkolja. 15. Fejlődő. 

Függőleges 1. Bölcsen. 2. Fúvós hangszer. 3. Tálca mással- 
hangzói. 4. Visszafelé egyre gyengülő. 5. Igekötő. 6. 
Fordítva ijesztgetője. 7. Légi jármű. 13. Derekunkon 
van. 14. Igevégződés. 

A keresztrejtvényből csak a vízszintes 1, 15, függőleges 
1, 7-et kell leírnod. 


Egy vonallal 


rajzoljátok meg ezt az ábrát. 
A vonalak nem keresztezhetik 
egymást! 


Körbefkörbe 


Laci kört rajzolt és 10, 20, 50 fillérest és 
1, 2, 5, 10 forintost rakott rá így. — 


, 08Y 


FIGYELEM! A megfejtést majd csak novemberben kell 
ba beküldened! 

